
REFERAT
privind aprobarea studiului de fezabilitate ,, Construire punct termic str.Torac-Bitolia-Apateu”

Punctul termic Cermena se află situat în incinta S.C. Plastik-ABC S.A., unitate economică care în urma procesului de privatizare a impus condiţii financiare ( chirii) crescânde de la an la S.C. Colterm S.A. Cu toate că primăria s-a implicat activ în favoarea menţinerii actualei locaţii a P.T.Cermena  intermediind diversele întâlniri între patronul S.C. Plastic- ABC şi conducerea S.C.Colterm S.A. nu s-a ajuns la un rezultat  mulţumitor, condiţiile  în care punctul termic mai putea funcţiona fiind inaceptabile pentru S.C.Colterm S.A.


În această situaţie s-a declanşat un litigiu aflat actualmente pe rolul instanţelor de judecată în faza de recurs urmând a fi soluţionat de Înalta Curte de Casaţie şi Justiţie.

Perspectivele menţinerii punctului termic în cauză în actuala locaţie sunt minime, iminenţa unei evacuări pare din ce în ce mai probabilă caz în care locatarii imobilelor din străzile Torac nr.7 şi 9, Apateu nr 8 precum şi Bitoliei nr 1 nu vor mai putea fi alimentaţi cu agent termic şi apă caldă.

În temeiul strategiei locale de alimentare cu energie termică a consumatorilor racordaţi la sistemul centralizat existent adaptat la cerinţele programului ,,Termoficare 2006-2009 calitate şi eficienţă” aprobat prin H.G. 462/2006 soluţia tehnică optimă este construcţia unui punct termic modular pe str. Torac în vecinătatea imobilelor afectate, motiv pentru care propunem consiliului local aprobarea studiului de fezabilitate privind construirea unui punct termic str.Torac –Bitolia-Apateu. 

